Twee kla oor 'huisroof', word self vasgetrek vir perlemoen - Maroela Media
Van die perlemoen waarop daar beslag gelê is. Foto: SAPD.
'n Man en 'n vrou, albei in hul 30's, is Vrydagoggend vroeg in hegtenis geneem vir die besit van perlemoen. Dít ná hulle die polisie self na hul huis ontbied het omdat hulle glo deur sewe mans vasgebind en beroof is.
Lt.kol. André Traut, woordvoerder van die polisie, het gesê beamptes is in kennis gestel dat sewe mansverdagtes glo 'n huisroof in Strubensweg in Mowbray uitgevoer het.
"Terwyl hulle aandag gegee het aan die klag het die beamptes agtergekom dié huis word as 'n perlemoenverwerkingsaanleg gebruik en toe besluit om die perseel te deursoek."
Daar is perlemoen met 'n geraamde waarde van R10 miljoen in die huis aangetref tesame met toerusting.
Volgens Traut word die perlemoen uitgevoer.
Die verdagtes beweer hulle is vasgebind en deur sewe mans van perlemoen beroof.
Is daar pille vir dit?
Nee Alida. Glad nie. Ek hoop nie hulle kry kinders nie. Dit word nie beter in toekomende geslagte nie.
N grappie so vroeg ini oggend is goed ?
Ja o genade. Seker nuwe wettige groen twak ook gerook voor die oproep….????
???Ek wens al die misdadigers wil so fout maak wat onwettig handel dryf veral die dwelmbase dan sal die polisie se werk makliker wees????
A simple msn · 1 jaar gelede
RSA domste kriminele. Hahaha
10 Miljoen se perlemoen. Daar is n groot slang in die gras. Hoe lank moet die stropingsproses wees om soveel te vergader. Dit moet tog in die openbare oog geskiet. Waarom word hulle nie op die daad langs die kus betrap nie. Daar is omkoopgeld in hierdie geplunder en mense wat nie hul werk doen nie.
Oooh toggie, kan jy nou meer. Elke keer hoop ek dis die mense in ons area wat vasgetrek is. Hulle duik en ry perlemoen aan dat dit goed gaan. Ek het al by polisie gerapporteer. Niks gebeur nie